Er bygda noe for deg? - Bygda 2.0
Hjem
Om Bygda 2.0
Mat
Arkitektur
Bygdeboksen
Boligprosjekter
Kontakt oss
Stokkoya Collaborative Residency
English
Bygda 2.0 skal bli et unikt, fortettet, bærekraftig og moderne bo- og arbeidsmiljø på Stokkøya
Tweet
Er bygda noe for deg?
8. januar 2016
Hvor vil du bo og leve? Når?
I livets forskjellige faser har vi ulike ønsker om hvor og hvordan livet skal leves. I Bygda 2.0 på Stokkøya har vi en drøm om å leve livet vårt på bygda, med naturen, frisk luft, god plass, ro, trygghet og sikkerhet…Og i tillegg vil vi gjerne ha de gode kvalitetene fra byen. Gode spisesteder, hyggelige møtesteder for en kopp kaffe eller et glass vin, profesjonelle møteplasser med tilgang på spennende fagmiljø, kulturtilbud, et godt boligtilbud, rammer for spennende næringsutvikling, godt øl… For å nevne noe.
I Bygda 2.0 har vi tatt et skritt i retning av vår drøm ved å regulere for bolig- og næringsutvikling i et stenbrudd i fjæresteinene.»Byliv i sjøkanten» og «moderne bygdeliv i fjæra» sier Adresseavisen i sin artikkel om prosjektet.
Alle foto: Ole Martin Wold, Adresseavisen
Eie, leie – enebolig eller leilighet
Å prøve ut et liv på landet krever at du får et godt sted å bo. Tilgjengelige, attraktive boliger er en nøkkel for å tiltrekke seg god arbeidskraft til distriktene, og dermed også avgjørende for en positiv utvikling av bygdene.
I Bygda 2.0 har vi nå 3 tilgjengelige tomter regulert for bolig, og flere forslag til boligtyper. 5 arkitekter fra hhv Japan, Frankrike, Argentina, Sverige og Norge har tegnet ulike boligmodeller for Bygda 2.0. To av disse er bygd, – de kan du lese mer om her (Hadar's hus) og her (Spillebrett).
I Bygda 2.0 vil vi ha lys i vinduet hele året, og selger eller leier ut bolig til de som gjerne vil bo her ute.
Så om du syns at helgelivet på bygda er nok for deg, kan kanskje et kysthus være mer interessant. I haugen overfor Strandbaren finnes det 2 tomter klar for utbygging. Det kan du ser mer om her.
Hvis du syns det høres fristende ut å bo helt ned til Atlanterhavet, med en småbåthavn som nabo, en liten spasertur fra Strandbaren, i en enebolig, i et bryggerekkehus eller med tiden kanskje også et høyhus, – ta kontakt!
For mer informasjon: ingrid @ bygda20.no tlf 91383144 eller roar @ bygda20.no tlf 90053878
Utsikt fra kontorhotellet i Bygdeboksen. Her kan du leie kontorplass drop-in, på hel- eller deltid.
PUBLISERT I: Bo og leve, Om Bygda 2.0
MERKET MED: Åfjord, Åfjord Kommune, arkitektur, attraktive boliger, boligutvikling, Bygda 2.0, Frida Öster, Heidi Johansen, Hosnasand, Ingrid Langklopp, kysthus, moderne arkitektur, Pir II, Roar Svenning, Stokkøya, Strandbaren
Legg igjen en kommentar
2 Tilbakemelding Til "Er bygda noe for deg?"
Kirsti januar 8, 2016 at 21:01 #
Hei –
Se så mange spørsmål:
Er det mulig å få vite beliggenhet, størrelse og prisantydning på de ulike tomtene – både bolig og fritid?
Må man velge mellom de fem ulike boligtypene eller er det mulig å velge andre boligtyper?
Er det/blir det tilrettelagt for alternative energikilder?
Er det for tidlig å antyde hva det vil koste å leie leilighet og hvor store leilighetene vil være i kvadrat og antall soverom?
Jeg lurer på hvordan nettet er.
Hvordan er det med parkeringsmuligheter/garasje?
Blir det mulig å leie hageparsell/felleshage?
Blir det tilgang til frostfri lagringsplass for grønnsaker og mer uspiselige saker?
Beklager hulter til bulter-tematikk men det er nå en gang slikt jeg lurer på for å vite om livet ved havet kan være tilgjengelig. Poster dette som kommentar siden jeg regner med at svarene er interessante for flere enn meg.
Takker for svar og ønsker dere godt nytt år!
Reply
bygda20 januar 10, 2016 at 21:42 #
Hei Kirsti,
Takk for interesse og mange spørsmål! Jeg har svart etter beste evne nedenfor:-)
Er det mulig å få vite beliggenhet, størrelse og prisantydning på de ulike tomtene – både bolig og fritid?
Svar: Vanskelig å poste her, så dette sender jeg på e-post.
Må man velge mellom de fem ulike boligtypene eller er det mulig å velge andre boligtyper?
Svar: Man kan velge andre enn de boligtypene vi har. Arkitekturen og den totale komposisjonen av byggene i området er en veldig viktig del av prosjektet, – så om man ønsker en annen boligtype enn de vi har skisser på, vil vi derfor i så fall legge inn en forutsetning om at prosjektet godkjennes i forkant av utbygging.
Er det/blir det tilrettelagt for alternative energikilder?
Svar: Per idag har vi konvensjonelle løsninger, men har arbeidet med flere miljøer, bl.a energi clusteret SmartGrid Services, SmartWaterNTNU og Sintef Byggforsk for å se på alternative løsninger. Stedet har all verdens mulighet for kraft fra både vind, sol og hav:-)
Er det for tidlig å antyde hva det vil koste å leie leilighet og hvor store leilighetene vil være i kvadrat og antall soverom?
Svar: Litt tidlig ennå, men vi kommer til å oppdatere blogg og facebook etterhvert. Planen er å ha minimum 3 ulike størrelser på leiligheter, og da også tre prisnivå. (Fra 1-roms til 4/5 roms). Ettersom alt ikke er helt bestemt, er det også muligheter for å ta hensyn til innspill hvis man har leie-og kjøpekontrakter.
Jeg lurer på hvordan nettet er.
Svar: Fiber
Hvordan er det med parkeringsmuligheter/garasje?
Svar: Garasjer blir det nok ikke, men p-plass og evt carporter vil planlegges.
Blir det mulig å leie hageparsell/felleshage?
Svar: Vi har i noen år hatt en felles kjøkkenhage i relativ nærhet. Dette vil bli det bli mulighet for å melde seg på. Enten i felleshage eller som parsell.
Blir det tilgang til frostfri lagringsplass for grønnsaker og mer uspiselige saker?
Svar: Det planlegges boder/oppbevaring i tilknytning til leilighetene.
Håper dette var litt hjelp på veien! Ta gjerne kontakt på e-post ingrid@bygda20.no for ytterligere informasjon. Håper vi snakkes nærmere:-)
Mvh
Ingrid, Bygda 2.0 AS
Reply
Skriv en kommentar:
Klikk her for å avbryte svar.
Navn (required)
E-post (required)
URL
Kategori
Bo og leve
Forskningsprosjekter
MatLab
Næringsprosjekter
Om Bygda 2.0
E-postabonnement
Skriv inn din e-postadresse for å abonnere på denne bloggen og motta beskjeder om nye innlegg via e-post.
Join 210 other subscribers
Email Address
Abonner
bygda20.no  |  ingrid@bygda20.no  |  roar@bygda20.no  |  7178 Stokkøy